TOA เปิดตัว Fandeck เล่มใหม่ จัดเต็ม 1,986 เฉดสี
TOA จัดงาน “TOA Color World Expert Fandeck” เปิดตัว Fandeck เล่มใหม่ ตอบโจทย์สถาปนิกและนักออกแบบ จัดเต็มมากถึง 1,986 เฉดสี กับ 9 กลุ่มสี ที่ง่ายและสะดวกยิ่งขึ้น
TOA จัดงาน “TOA Color World Expert Fandeck” เปิดตัว Fandeck เล่มใหม่ ตอบโจทย์สถาปนิกและนักออกแบบ จัดเต็มมากถึง 1,986 เฉดสี กับ 9 กลุ่มสี ที่ง่ายและสะดวกยิ่งขึ้น
13 ก.พ. 2566

บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ผู้นำตลาดสีทาอาคารและวัสดุก่อสร้างครบวงจรแบบ Total Solution ตอกย้ำการเป็นผู้นำตลาดสี ต้อนรับศักราชใหม่ปี 2566 เปิดตัวเครื่องมือในการเลือกเฉดสีชิ้นใหม่ล่าสุด TOA Color World Expert Fandeck พัดสีเล่มใหม่ ที่พัฒนาจากประสบการณ์อันยาวนานในตลาดสีและความใกล้ชิดกับกลุ่มลูกค้า
ทั้งกลุ่ม Professional User อย่างสถาปนิก มัณฑนากร ผู้ออกแบบ ผู้รับเหมา ฯลฯ และกลุ่ม Home User ผู้รักการตกแต่งบ้านทั่วไป เพื่อสร้างแรงบันดาลใจในการเลือกเฉดสีให้ทุกการออกแบบเป็นเรื่องง่าย และสนุกยิ่งขึ้น
โดยล่าสุด นายจตุภัทร์ ตั้งคารวคุณ ประธานเจ้าหน้าที่บริหาร TOA จัดงาน “TOA Color World Expert Fandeck” เปิดตัวพัดสี หรือ Fandeck เล่มใหม่ กับเหล่าสถาปนิกชื่อดัง ที่เพิ่มเฉดสีให้มากขึ้นถึง 1,986 เฉดสี กับ 9 กลุ่มโทนสีหลัก เสริมด้วยฟังก์ชั่นการใช้งานแบบใหม่ Transparence Sheet เฟรมใสเทียบเฉดสี และ Background Window แผ่นเทียบเฉดสีบนพื้นหลังที่แตกต่างกันทั้งสีขาว สีเทา  สีดำ ช่วยให้การเลือกเฉดสีง่ายและสะดวกขึ้น โดยมีเหล่าสถาปนิกชื่อดังร่วมงานอย่างคับคั่ง
อาทิ ชนะ สัมพลัง นายกสมาคมสถาปนิกสยามฯ, นพดล ตันพิวัฒน์ ประธานเจ้าหน้าที่บริหาร บริษัท ดีไซน์ 103 อินเตอร์เนชั่นแนล จำกัด, ธีรยุทธ์ หงษ์สวัสดิ์ รองประธานบริษัท อาคิเตคส์ แอนด์ แอสโซซิเอทส์ จำกัด, พฤฒิ โยทองยศ กรรมการผู้จัดการ บริษัท ไอวิว ดีไซน์ สตูดิโอ จำกัด, รชฏ วรรณกนก กรรมการผู้จัดการ บริษัท ดีบี สตูดิโอ จำกัด และมี อิทธิพล เต็มอมรทรัพย์ ผู้อำนวยการสายงานโครงการ และนันทพล บุญเหลือ ผู้อำนวยการสายงานการตลาด TOA มาร่วมงานด้วย ณ โชว์รูมกระเบื้องทีโอเอแห่งใหม่ Warehouse 26 (สุขุมวิท 26 กรุงเทพฯ)
นายจตุภัทร์ ตั้งคารวคุณ ประธานเจ้าหน้าที่บริหาร TOA เปิดเผยว่า พัดสี หรือ Fandeck เป็นเครื่องมือสำคัญสำหรับธุรกิจสีทาอาคารและการออกแบบสี ลูกค้าสามารถสร้างแรงบันดาลใจในการเลือกเฉดสีที่ต้องการผ่านพัดสี และผสมผ่านเครื่องผสมสีอัตโนมัติที่ทีโอเอมีอยู่มากกว่า 4,000 เครื่องทั่วประเทศ เรามีการใช้งานเครื่องผสมสีมาตั้งแต่ปี พ.ศ.2543
ซึ่งเป็นส่วนสำคัญในการเปลี่ยนตลาดค้าปลีกสีทาอาคาร ในประเทศไทยไปอย่างสิ้นเชิง ทำให้การบริหารจัดการสต็อกสีในร้านค้ามีประสิทธิภาพมากขึ้น ลดภาระค่าใช้จ่ายในการเก็บสต็อกสีของร้านค้า ทำให้ทีโอเอและร้านค้าสีเติบโตด้วยกันมาอย่างต่อเนื่อง ซึ่งกว่า 20 ปีที่เรามีเครื่องผสมสีและพัดสีใช้มานี้ เราได้รวบรวมข้อมูลการใช้งานจากลูกค้าหลากหลายกลุ่ม
ทั้งลูกค้ามืออาชีพ ลูกค้าทั่วไปและร้านค้าสีนำมาพัฒนาปรับปรุงเป็นพัดสีเล่มใหม่ ที่ตอบโจทย์ความต้องการชองลูกค้าได้อย่างดีเยี่ยม เป็นพัดสีที่เราเชื่อว่าเป็นเล่มที่ดีที่สุดเล่มในประเทศไทยและในเอเชียตะวันออกเฉียงใต้ โดยลูกค้าสามารถเลือกผสมเฉดสีได้จากพัดเล่มใหม่และยังสามารถเลือกสีจากพัดสีเล่มเดิมได้เช่นกัน
นอกจากนี้เรายังพัฒนา Plug-in เฉดสีใหม่จากพัดสีเล่มนี้ เพื่อใช้สำหรับโปรแกรมออกแบบชั้นนำ ทั้ง Adobe, Sketch Up, 3Ds Max, Revit โดยผู้ใช้สามารถดาวน์โหลดได้ฟรีบนเว็บไซต์ www.toagroup.com
ด้าน นายนันทพล บุญเหลือ ผู้อำนวยการสายงานการตลาด TOA กล่าวเสริมว่า พัดสี หรือ Fandeck เล่มใหม่นี้ มาพร้อมเฉดสีที่เพิ่มขึ้น 1,986 เฉดสี แบ่งออกเป็น 9 กลุ่มสีหลัก เพื่อให้ง่ายต่อการเลือกใช้งาน พร้อม 3 กลุ่มสีพิเศษที่คัดจากโทนสียอดนิยม ได้แก่ 1. กลุ่มสี Off-White โทนขาวมินิมอลสุดคลาสสิค 2. กลุ่มสี Neutral โทนธรรมชาติ นุ่มละมุนละไม 3. กลุ่มสี Elegant Black เข้ม ดุ เท่ห์ เหมาะกับการใช้งานด้านการออกแบบสถาปัตยกรรมและการออกแบบทั่วไป
เสริมด้วยฟังก์ชั่นใหม่ ที่ไม่เคยมีมาก่อนในประเทศไทยอย่าง Transparence Sheet เฟรมใสเทียบเฉดสี ที่ช่วยให้จำลองภาพให้ลูกค้าสามารถจินตนาการภาพหลังการทาสีได้ง่ายยิ่งขึ้นทั้งภายในและภายนอก และ Background Window แผ่นเทียบเฉดสีบนพื้นหลังที่แตกต่างกันทั้งสีขาว สีเทา สีดำ ช่วยให้เลือกเฉดสีได้เหมาะกับสีองค์ประกอบของห้อง หรือสีเฟอร์นิเจอร์ได้โดยไม่โดนหลอกตา นอกจากนี้ยังเพิ่มขนาดแผ่นสีให้ใหญ่ขึ้นอีกเกือบ 2 เท่า เมื่อเทียบกับรุ่นเดิม ทำให้ลูกค้าเลือกเฉดสีได้เต็มตา ชัดเจนมากยิ่งขึ้น